Bloger Twitch Tocen o‘zgacha videoni taqdim etdi. Unda uning kompyuter sichqonchasi tugmasini to‘xtovsiz 17 soat davomida bosgani tasvirlangan. Bu rekord haqida Motherboard xabar berdi. Tocen’ning aytishicha, bir vaqtning o‘zida anime ko‘rish va musiqa tinglashga harakat qilgan, biroq birinchi 100 ming tugma bosishdan so‘ng o‘z vazifasiga bor e’tiborini qaratishi lozimligini tushunib yetgan. Natijada u 1 million marotaba sichqoncha tugmasini bosdi. Buning uchun blogerga 17 soatdan ko‘proq vaqt talab etildi.